

  

 

**15η ΕΚΘΕΣΗ ΚΟΜΙΚΣ &**

**ΕΠΙΤΡΑΠΕΖΙΩΝ ΠΑΙΧΝΙΔΙΩΝ**

**COMIC N’ PLAY 2016**

***Αστεία Πράγματα/Drôles de Choses***

**15-18 ΔΕΚΕΜΒΡΙΟΥ 2016**

ΓΑΛΛΙΚΟ ΙΝΣΤΙΤΟΥΤΟ ΘΕΣΣΑΛΟΝΙΚΗΣ

Λεωφόρος Στρατού 2Α, Τ.Θ. 18103, 54640, Θεσσαλονίκη | 2310 82 12 31 | [www.ift.gr](http://www.ift.gr)

**ΠΡΟΓΡΑΜΜΑ**

|  |  |
| --- | --- |
|  | **Περιεχομενα** |
|  |

προλογοσ 2

ΒΙΒΛΙΟΠΑΡΟΥΣΙΑΣΕΙΣ 5

Α ΒΕΤΤΕR STORY / ENATH ΔΙΑΣΤΑΣΗ 5

 ΝΕΕΣ ΚΥΚΛΟΦΟΡΙΕΣ ΑΠΟ ΤΙΣ ΕΚΔΟΣΕΙΣ JEMMA PRESS 5

Θεοι σε κριση / web comics 6

Εξαρχεια: L' orange amere / futuropolis 6

DENIS THE MENACE AND GNASHER / BEANO 6

GRamers: THE COMIC / WEB COMICS 7

Ομιλιες - εργαστηρια - διαγωνισμοι 7

EIKAΣΤΙΚΗ ΔΡΑΣΗ: ΠΡΟΣΩΠΑ της ΜΕΣΟΓΕΙΟΥ 7

Requiem For Greece 7

ΜΕΤΑΦΡΑΖΟΝΤΑΣ ΚΟΜΙΚΣ 8

ΣΧΕΔΙΑΖΟΝΤΑΣ MANGA - Mέρος 'α 8

ΕΡΓΑΣΤΗΡΙΟ ΒΑΦΗΣ ΜΙΝΙΑΤΟΥΡΑΣ 8

ΠΑΙΔΙΚΗ ΓΩΝΙΑ - ΕΡΓΑΣΤΗΡΙΟ 3d Origami 9

ΠΑΙΔΙΚΗ ΓΩΝΙΑ - ΟΝΕΙΡΟΜΑΓΕΙΡΕΜΑΤΑ 9

RETROSPECTIVE 9

ΣΧΕΔΙΑΖΟΝΤΑΣ ΜΑΝGA - meροσ 'Β 9

ΣΧΕΔΙΑΖΟΝΤΑΣ ΚΟΜΙΚΣ 9

H TEXNH TOY COMIC STRIP 10

MEΣΑΙΩΝΙΚΗ ΟΠΛΟΤΕΧΝΙΚΗ - ΔΥΟ ΟΠΛΑ ΤΟΥ ΒΥΖΑΝΤΙΟΥ 10

ΣΕΜΙΝΑΡΙΟ ΔΗΜΙΟΥΡΓΙΚΗΣ ΓΡΑΦΗΣ 11

Η ΤΕΧΝΗ ΤΟΥ ΑΝΙΜΑΤΙΟΝ 11

ΠΑΙΧΝΙΔΙΑ - ΔΙΑΓΩΝΙΣΜΟΙ 11-12

ΑΛΛΕΣ ΔΡΑΣΕΙΣ 12

ΕΚΘΕΣΗ POLAROIDS 12

ΠΡΟΒΟΛΗ ΤΑΙΝΙΩΝ ΚΙΝΟΥΜΕΝΩΝ ΣΧΕΔΙΩΝ ΜΙΚΡΟΥ ΜΗΚΟΥΣ 12

PARTIES 15-19 Δεκεμβριου 12

ΑΠΟΧΑΙΡΕΤΙΣΤΗΡΙΟ PARTY 13

Πληροφοριες &χορηγοι 13-16



|  |  |
| --- | --- |
|  | **προλογοσ** |
|  |

Οι εκδόσεις **ΈΝΑΤΗ ΔΙΑΣΤΑΣΗ** και ο **ΕΛΛΗΝΙΚΟΣ ΣΥΛΛΟΓΟΣ ΦΙΛΩΝ ΙΣΤΟΡΙΑΣ** **& ΠΑΙΧΝΙΔΙΩΝ ΣΤΡΑΤΗΓΙΚΗΣ** (Ε.Σ.Φ.Ι.Π.Σ.), σε συνεργασία με το εργαστήριο ελευθέρων σπουδών **COMINK**, το **ΓΑΛΛΙΚΟ ΙΝΣΤΙΤΟΥΤΟ ΘΕΣΣΑΛΟΝΙΚΗΣ** και με την υποστήριξη του **Ι.Ε.Κ. ΔΕΛΤΑ**, διοργανώνουν από την Πέμπτη 15 Δεκεμβρίου έως και την Κυριακή 18 Δεκεμβρίου, την 15η έκθεση κόμικς και επιτραπέζιων παιχνιδιών **COMIC Ν’ PLAY 2016**, με τίτλο **"ΑΣΤΕΙΑ ΠΡΑΓΜΑΤΑ".**

Η έκθεση θα φιλοξενηθεί στην αίθουσα Αλλατίνι-Ντασώ του Γαλλικού Ινστιτούτου Θεσσαλονίκης (Λεωφ. Στρατού 2Α) και αποτελεί τη συνέχεια ενός επιτυχημένου θεσμού στα πολιτιστικά δρώμενα της πόλης, που «κλείνει» φέτος 15 χρόνια συνεχούς παρουσίας, αποτελώντας έτσι την μακροβιότερη εκδήλωση του είδους της στην χώρα μας.

|  |
| --- |
| **H ΕΚΘΕΣΗ** |

Στην **έκθεση κόμικς,** που αποτελεί τον κορμό της διοργάνωσης, θα παρουσιαστούν τα πρωτότυπα έργα περισσοτέρων από 50 δημιουργών κόμικς της ελληνικής σκηνής- ερασιτεχνών, νεοεμφανιζόμενων, επαγγελματιών και σπουδαστών του εργαστηρίου **Comink**- τα οποία θα περιλαμβάνονται και στον ομότιτλο κατάλογο της έκθεσης, την επιμέλεια και διάθεση του οποίου έχει αναλάβει, για μία ακόμη χρονιά, η **Ένατη Διάσταση**.

Παράλληλα, οι επισκέπτες θα μπορούν, επίσης, να δουν από κοντά την **διαδραστική μακέτα-παιχνίδι** με θέμα: «**Η Άλωση της Θεσσαλονίκης από τους Σαρακηνούς»**, που ετοίμασε ο σύλλογος **Ε.Σ.Φ.Ι.Π.Σ.** ειδικά για την φετινή διοργάνωση επιχειρώντας να αναδείξει μια άγνωστη, σχετικά, πτυχή της μεσαιωνικής ιστορίας της Θεσσαλονίκης, αλλά και να θαυμάσουν ένα αντίγραφο, σε φυσικό μέγεθος, μιας **μεσαιωνικής αλυσιδωτής πανοπλίας**, κατασκευασμένο από τον ερευνητή **Νίκου Κουζίνη**.

Τα εργαστήρια και οι σχολικές ξεναγήσεις του **COMIC Ν’ PLAY 2016** τελούν υπό την αιγίδα του **Υπουργείου Παιδείας, Έρευνας και Θρησκευμάτων**.

|  |
| --- |
| **OI ΚΑΛΕΣΜΕΝΟΙ** |

Έλληνες και ξένοι δημιουργοί θα παρουσιάσουν το έργο τους σε ειδικές εκδηλώσεις. Επίτιμοι προσκεκλημένοι της φετινής διοργάνωσης είναι ο βρετανός **Nigel Parkinson**, σχεδιαστής της κλασικής βρετανικής σειράς κόμικς ***Denis the Menace and Gnasher*** και συνεργάτης των ιστορικών ανθολογιών ***Τhe Beano*** και ***The Dandy*** με την κολορίστρια **Νika Nartova**, καθώς και ο ελληνικής καταγωγής δημιουργός από το Βέλγιο **Δημήτρης Μαστώρος**, ο οποίος διακρίθηκε για το έργο του ***Εξάρχεια: L’ Οrange Αmère*** και το οποίο παρουσιάζεται για πρώτη φορά στην Ελλάδα.

|  |
| --- |
| **GAMING ΚΑΙ ΕΡΓΑΣΤΗΡΙΑ** |

Κατά τη διάρκεια του **COMIC Ν’ PLAY 2016**, θα διεξαχθούν επιδείξεις πάνω σε επιτραπέζια παιχνίδια και παιχνίδια ρόλων αλλά και πλήθος δημιουργικών εργαστηρίων, με ελεύθερη συμμετοχή για τους επισκέπτες όλων των ηλικιών. Οι επιδείξεις αυτές θα γίνονται από ομάδες που ειδικεύονται στην «τέχνη» του gaming και στη φετινή διοργάνωση τον ρόλο αυτό ανέλαβαν ο σύλλογος **Ε.Σ.Φ.Ι.Π.Σ.**, το κατάστημα **Underworld Games**, η ομάδα **Requiem for Greece**, η ομάδα **Dragon Tale** από τις Σέρρες και η δημιουργική ομάδα της **Gamecraft**.

Το **COMIC ’N PLAY 2016** πλαισιώνουν και φέτος μια ποικιλία από δωρεάν σεμινάρια και εργαστήρια (Παρασκευή 16 έως Κυριακή 18 Δεκεμβρίου), αλλά και η προβολή των βραβευμένων ταινιών του φεστιβάλ **Τhessaloniki Animation Festival** (Δευτέρα, 19 Δεκεμβρίου).

Tέλος, οι επισκέπτες που θα επισκεφθούν τον χώρο της έκθεσης φορώντας τις δικές τους στολές cosplay, θα έχουν την ευκαιρία να διαγωνιστούν και να διεκδικήσουν μία από τις τρείς δωροεπιταγές κόμικς, προσφορά των πολυκαταστημάτων **Public.**

|  |
| --- |
| **BAZAAR** |

Από το απόγευμα της Πέμπτης 15 Δεκεμβρίου μέχρι και το βράδυ της Κυριακής 18 Δεκεμβρίου (10.00π.μ-22.00μ.μ.) θα λειτουργεί bazaar εκδοτικών οίκων και εξειδικευμένων στα κόμικς καταστημάτων, με ελληνικές και ξενόγλωσσες εκδόσεις, παρουσιάσεις νέων εκδόσεων, προσφορές και ευκαιρίες για τους επισκέπτες. Στο φετινό bazaar συμμετέχουν οι εκδόσεις **Jemma Press**, **Web Comics, Ένατη Διάσταση**, **Comicdom Press**, **Ink Situ** και **Add Art**, η **Λέσχη Φίλων Κόμικς** και το ηλεκτρονικό κατάστημα **Retrocomics.gr**, με μεταχειρισμένα και σπάνια τεύχη κόμικς για όλες τις ηλικίες, καθώς και τα εξειδικευμένα βιβλιοπωλεία **Comicstrip**, **Jemma Books & Comics** και **Le Livre Ouvert**.

Το χώρο του *gaming* θα εκπροσωπήσουν τα καταστήματα **Anime House, Mαθηματική Βιβλιοθήκη** και **Blitz**, με έξυπνα επιτραπέζια παιχνίδια, παιχνίδια με κάρτες, συλλεκτικά είδη, είδη δώρων και κατασκευές.

Επιπλέον, οι επισκέπτες θα έχουν την ευκαιρία να γνωρίσουν τη δουλειά νέων Ελλήνων δημιουργών κόμικς μέσα από τις εκδόσεις που θα παρουσιαστούν στον **χώρο των αυτοχρηματοδοτούμενων εκδόσεων**, που θα πλαισιώνει την έκθεση.

|  |
| --- |
| **PARTΙΕS** |

Οι επισκέπτες της διοργάνωσης θα έχουν την ευκαιρία να γιορτάσουν μαζί με τους προσκεκλημένους δημιουργούς και διοργανωτές τα 15 χρόνια του **COMIC Ν’ PLAY** απολαμβάνοντας ένα ποτήρι κρασί που θα προσφέρει το rock bar **Dizzy Dolls** κατά την τελετή των εγκαινίων της διοργάνωσης, αλλά και σε μια σειρά από μουσικές βραδιές από την Πέμπτη 18 μέχρι και την Δευτέρα 19 Δεκεμβρίου, που θα φιλοξενηθούν αντιστοίχως στα γνωστά ροκ στέκια της Θεσσαλονίκης **U flecku Garden** Brew Pub, **Wonderwall** Coffee & Cocktails Roof, **Eightball Club**, **Otto Dix** Beer House-Restaurant και **Bolivar** Rock Café Bar.

Το **COMIC Ν’ PLAY 2016** θα λήξει μ’ ένα μεγάλο αποχαιρετιστήριο χριστουγεννιάτικο party, με κληρώσεις δώρων, που θα φιλοξενηθεί στην αίθουσα της γκαλερί Αλλατίνι- Ντασώ του Γαλλικού Ινστιτούτου Θεσσαλονίκης (Τρίτη, 20 Δεκεμβρίου).

|  |
| --- |
| **OI ΧΟΡΗΓΟΙ & ΔΩΡΟΘΕΤΕΣ** |

Για την φετινή διοργάνωση επίσημος χορηγός επικοινωνίας είναι ο ραδιοφωνικός σταθμός **FM 1055 Rock** ([www.1055rock.gr](http://www.1055rock.gr)) της Θεσσαλονίκης, ενώ υποστηρίζουν επικοινωνιακά οι τηλεοπτικοί σταθμοί **ET3** (www.ert.gr) και **TV 100**, οι ραδιοφωνικοί σταθμοί **FM 102, FM 9,58** και **FM 100** ([www.fm100.gr](http://www.fm100.gr)) και μέσω διαδικτύου το **Biscotto Group** (biscottoradio.gr & www.biscotto.gr) και το κανάλι youtube των **GRamers** (<http://youtube.com/gramerschan>).

Μεγάλοι δωροθέτες της διοργάνωσης είναι η επιχείρηση **AS Company** και η αλυσίδα πολυκαταστημάτων **Public,** το κατάστημα **Fantom Toys** και η αλυσίδα εστιατορίων **Τ.G.I. Fridays**.

H διοργάνωση γίνεται με την ευγενική υποστήριξη του **F2G** από την **WIND.**

**ΕΓΚΑΙΝΙΑ**

**ΠΕΜΠΤΗ 15 ΔΕΚΕΜΒΡΙΟΥ 2016 / ΩΡΑ: 20:00μ.μ.**

Η ΕΙΣΟΔΟΣ ΓΙΑ ΤΟ ΚΟΙΝΟ ΕΙΝΑΙ ΕΛΕΥΘΕΡΗ

|  |  |
| --- | --- |
|  | Α΄ ΜέροςΒιβλιοπαρουσιασεισ |
|  |

|  |  |
| --- | --- |
|  | Παρασκευή 16 Δεκεμβρίου |
|  |

Α better Story / ενατη διασταση

Παρασκευή 16 Δεκεμβρίου | 21.00μ.μ. | ΓΙΘ Αίθουσα Nehama

Πόσο δύσκολο είναι να αφηγηθεί κανείς μια ιστορία χωρίς λόγια; Υπάρχει λόγος το πρώτο σου άλμπουμ να εκτείνεται σε 220 σελίδες; Και πόσο «πειραματικός» μπορεί να γίνει ένα δημιουργός αφηγούμενος μια ιστορία αγάπης; Αυτά είναι κάποια από τα ερωτήματα στα οποία θα κληθεί να απαντήσει η **Λένα**, για τη νέα δουλειά της οποίας θα μιλήσουν οι σκιτσογράφοι **Νίκος Κούτσης** και **Σταύρος Κιουτσιούκης**.

**Συντονιστής:** **Νίκος Δαλαμπύρας** (εκδότης, ραδιοφωνικός παραγωγός)

|  |  |
| --- | --- |
|  | Σάββατο 17 Δεκεμβρίου |
|  |

ΝΕΕΣ ΚΥΚΛΟΦΟΡΙΕΣ ΑΠΟ ΤΙΣ ΕΚΔΟΣΕΙΣ JEMMA PRESS

Σάββατο 17 Δεκεμβρίου | 18.00μ.μ. | ΓΙΘ Αίθουσα Nehama

Επί τη ευκαιρία της κυκλοφορίας των νέων άλμπουμ «***Τα Χρονικά του Δρακοφοίνικα: Νηφάλιος Νάνος»***, «***Το Ρομπότ και το Κορίτσι: Η Τριλογία»***, «***Εικόνες στα Σύννεφα»***, «***Προτελευταίοι Ξανά»*** και «***Mezolith: Όνειρα και Εφιάλτες στην Εποχή του Λίθου»***, ο εκδότης **Λευτέρης Σταυριανός** παρουσιάζει στο κοινό της Θεσσαλονίκης τις νέες του εκδόσεις.

**Συντονιστής:** **Σταύρος Κιουτσιούκης** (σκιτσογράφος)

ΘΕΟΙ ΣΕ ΚΡΙΣΗ/ WEB COMICS

Σάββατο 17 Δεκεμβρίου | 19.00μ.μ. | ΓΙΘ Αίθουσα Nehama

Ο **Γιώργος Μελισσαρόπουλος** παρουσιάζει το κόμικ του ***Θεοί Σε Κρίση***, για πρώτη φορά στη Θεσσαλονίκη, στο Γαλλικό Ινστιτούτο. Ο **Meliss** θα μιλήσει για το άλμπουμ του και θα υπογράψει τα αντίτυπα των παρευρισκομένων. Θα εξηγήσει την κατάσταση στην οποία έφτασε ο Όλυμπος, ώστε να καταφύγει στον Διεθνή Νομισματικό Θεό. Για τον Δία και τους υπόλοιπους θεούς που καταχράστηκαν θεϊκή περιουσία και ανάγκασαν τον Ερμή να βγει παγανιά για να μπαλώσει τα σπασμένα. Επιπλέον, για τους γαλλόφωνους επισκέπτες της παρουσίασης, θα υπάρχουν και αντίτυπα του ***Nom de Zeus: La Crise Grecque Vue de l’Olympe***, στα γαλλικά.

**Συντονιστής:** **Σταύρος Κιουτσιούκης** (σκιτσογράφος)

ΕΞΑΡΧΕΙΑ: L’ORANGE AMERE/ ΔΗΜΗΤΡΗΣ ΜΑΣΤΩΡΟΣ (*Βέλγιο*)

Σάββατο 17 Δεκεμβρίου | 20.00μ.μ.| ΓΙΘ Αίθουσα Nehama

Ο **Δημήτρης Μαστώρος** παρουσιάζει για πρώτη φορά στην Ελλάδα τη δουλειά που εντυπωσίασε κοινό και κριτικούς. Tην αποκλειστική διάθεση του βιβλίου του θα έχει κατά την διάρκεια της έκθεσης το περίπτερο του γαλλόφωνου βιβλιοπωλείου **Le Livre Ouvert**.

**Συντονιστής:** **Πάνος Κρητικός** (εκπαιδευτικός, εκδότης)

DENIS THE MENACE AND GNASHER / ΝIGEL PARKINSON (Αγγλία) & NIKA NARTOVA (Ρωσία)

Σάββατο 17 Δεκεμβρίου | 21.00μ.μ. | ΓΙΘ Αίθουσα Nehama

Ο **Nigel Parkinson** σχεδιαστής της κλασικής βρετανικής σειράς κόμικς *Denis the Menace & Gnasher* και συνεργάτης των ιστορικών ανθολογιών *Τhe Beano* και *The Dandy* και η **Νika Nartova** (χρώμα) μιλούν για τη δουλειά τους και τον χαρακτήρα που το ελληνικό κοινό γνώρισε ως ***Ντένις ο Τρομερός***, μέσα από τις σελίδες του θρυλικού περιοδικού *Βαβούρα*.

**Συντονιστής:** **Νίκος Δαλαμπύρας** (εκδότης, ραδιοφωνικός παραγωγός)

|  |  |
| --- | --- |
|  | Κυριακή 18 Δεκεμβρίου |
|  |

GRamers : The Comic/ Web Comics

Κυριακή 18 Δεκεμβρίου | 17.00μ.μ.| ΓΙΘ Αίθουσα Nehama

Ο Δημήτρης και ο Θοδωρής, ο Θοδωρής και ο Δημήτρης, οι **GRamers** τέλος πάντων, θα μιλήσουν για πρώτη φορά δημόσια για το έγκλημα κατά της ανθρωπότητας που διέπραξαν, να γράψουν το σενάριο ενός κόμικ. Και το έγραψαν, το πήγαν στον **Νικόλα Στεφαδούρο** **(Stef),** ο οποίος αναγκάστηκε -μετά από απειλές ότι θα τον μετατρέψουν σε μεταλλαγμένο ποντικό- να τους το σχεδιάσει. Από εκεί και πέρα, το αποτέλεσμα ήταν αναμενόμενο. Ο **Δημήτρης Παπαδόπουλος** και ο **Θοδωρής Παπαδάκης** θα βρίσκονται λοιπόν στο Γαλλικό Ινστιτούτο για να σας τα πούνε και να σας υπογράψουν με ανεξίτηλο μαρκαδόρο στα βλέφαρα. Να φέρετε τον μαρκαδόρο.

**Συντονιστής:** **Σταύρος Κιουτσιούκης** (σκιτσογράφος)

|  |  |
| --- | --- |
|  | Β΄ Μέροςομιλιεσ – εργαστηρια- διαγωνισμοι |
|  |

|  |  |
| --- | --- |
|  | Παρασκευή 16 Δεκεμβρίου |
|  |

ΕΙΚΑΣΤΙΚΗ ΔΡΑΣΗ «ΠΡΟΣΩΠΑ ΤΗΣ ΜΕΣΟΓΕΙΟΥ» / Διάλογος εικαστικής δημιουργίας

Παρασκευή 16 Δεκεμβρίου | 19.00μ.μ.| ΓΙΘ Αίθουσα 22

Η τέχνη σαν εργαλείο κοινωνικής αλλαγής. Την Παρασκευή 16 Δεκεμβρίου, οργανώνουμε μια δημιουργική δράση για να ζωγραφίσουμε και να πειραματιστούμε από κοινού. Τα "**Πρόσωπα της Μεσογείου**" είναι μια διεθνής καλλιτεχνική πρωτοβουλία. Μια καταγγελία των 36.000 θανάτων στη Μεσόγειο του 21ου αιώνα.

**Παρουσίαση:** **Γιώργος Κωνσταντίνου** (εικονοπλάστης)

Requiem For Greece / Tα Παιχνίδια Live Action Role Playing (L.A.R.P.)

Παρασκευή 16 Δεκεμβρίου | 19.30 μ.μ.| ΓΙΘ Αίθουσα Nehama

Η ομάδα **Requiem For Greece,** με τον συντονισμό και τη συμμετοχή των αφηγητών του **Thessaloniki by Night,** θα παρουσιάσουν τη μυθοπλασία του παιχνιδιού **Vampire** και τη γενικότερη φύση των **L.A.R.P.** παιχνιδιών. Παράλληλα, θα παρουσιαστούν και οι δύο ανθολογίες διηγημάτων, εμπνευσμένων από τον κόσμο του παιχνιδιού **Vampire**, που συνέγραψαν τα μέλη/παίκτες του δικτύου **Requiem For Greece**.

|  |  |
| --- | --- |
|  | Σάββατο 17Δεκεμβρίου |
|  |

**Συντονιστής:** **Ανδροκλής Γιάτσογλου** (μέλος του συλλόγου Ε.Σ.Φ.Ι.Π.Σ.)

ΜΕΤΑΦΡΑΖΟΝΤΑΣ ΚΟΜΙΚΣ

Σάββατο 17 Δεκεμβρίου | 15.00 μ.μ. | ΓΙΘ Αίθουσα Nehama

Οι συγγραφείς και μεταφραστές **Αβραάμ Κάουα, Ηλίας Κατιρτζιγιανόγλου** και **Γιάννης Μιχαηλίδης** μεταφράζουν κόμικς και συζητούν με τη μεταφρασεολόγο **Ανθή Βηδενμάιερ**, για τις ιδιαίτερες προκλήσεις που αντιμετωπίζουν, τα μυστικά της τέχνης τους, αλλά και τις μεταφραστικές επιλογές των εκδοτικών οίκων.

**Συντονίστρια:** **Ανθή Βηδενμάιερ** (επίκουρος καθηγήτρια του Αριστοτελείου Πανεπιστημίου Θεσσαλονίκης)

**ΣΧΕΔΙΑΖΟΝΤΑΣ MANGA: Μέρος Α΄ - Από το Σενάριο στο Χαρτί**

Σάββατο 17 Δεκεμβρίου | 16.00μ.μ. | ΓΙΘ Αίθουσα 19

Oι συμμετέχοντες θα έχουν την ευκαιρία να έρθουν σε μία πρώτη επαφή με την ιστορία και τις βασικές αρχές της ιαπωνικής τέχνης σχεδίασης κόμικς.

**Παρουσίαση:** **Αλέξανδρος Παπαγιάγκου** (σκιτσογράφος, αρθογράφος)

**ΕΡΓΑΣΤΗΡΙΟ ΒΑΦΗΣ ΜΙΝΙΑΤΟΥΡΑΣ**

Σάββατο 17 Δεκεμβρίου | 18.00μ.μ. |ΓΙΘ Αίθουσα 22

Κυριακή 18 Δεκεμβρίου | 19.30 μ.μ. | ΓΙΘ Αίθουσα 22

Δύο έμπειροι παίκτες και μοντελιστές εξηγούν βήμα προς βήμα στους συμμετέχοντες το πως να συναρμολογήσουν και να χρωματίσουν τις πλαστικές μινιατούρες που χρησιμοποιούνται στο διαρκώς αναπτυσσόμενο και διασκεδαστικό χόμπι του **wargaming**. Στο τέλος του εργαστηρίου ο κάθε συμμετέχων μπορεί να πάρει την μινιατούρα που ολοκλήρωσε μαζί του.

**Παρουσίαση:** **Underworld Μοdelling Team**

*Τα αναλώσιμα του εργαστηρίου είναι προσφορά του καταστήματος* ***Underworld Games.***

|  |  |
| --- | --- |
|  | Kυριακή 18 Δεκεμβρίου |
|  |

**ΠΑΙΔΙΚΗ ΓΩΝΙΑ / ΕΡΓΑΣΤΗΡΙΟ ORIGAMI**

Κυριακή 18 Δεκεμβρίου |11.00π.μ. |ΓΙΘ Αίθουσα 19

Το **3D origami** είναι μια μορφή χαρτοδιπλωτικής τέχνης που οι ρίζες της ανάγονται στην εποχή της Αναγέννησης. Στο εργαστήριο θα παρουσιαστούν τα υλικά και η βασική μέθοδος χαρτοδίπλωσης που απαιτείται για την κατασκευή μιας απλής φιγούρας. Απευθύνεται σε παιδιά και νέους για ηλικίες 8 έως 16 ετών.

**Παρουσίαση:** **Χάρτινος Κόσμος**

**ΠΑΙΔΙΚΗ ΓΩΝΙΑ / ΟΝΕΙΡΟΜΑΓΕΙΡΕΜΑΤΑ**

Κυριακή 18 Δεκεμβρίου |11.00π.μ. |ΓΙΘ Αίθουσα 22

Πρόκειται για ένα εργαστήρι μαγειρικής σύνθεσης. Σκοπός του εργαστηρίου είναι να εμφυσήσει στα παιδιά την κουλτούρα της υγιεινής διατροφής και να καταπολεμήσει την παιδική παχυσαρκία. Μέσα από την δημιουργία, τα παιδιά διασκεδάζουν και γεύονται τις υπέροχες υγιεινές κατασκευές τους, ενώ παράλληλα μαθαίνουν για την διατροφική αξία των υλικών που χρησιμοποιούν.  Aπευθύνεται σε παιδιά για ηλικίες από 3 έως 8 ετών.

**Παρουσίαση:** **Μama’s Taper**

*Τα αναλώσιμα του εργαστηρίου είναι προσφορά του καταστήματος* ***Stop and Shop****.*

**RETROSPECTIVE: ΕΙΚΟΝΟΓΡΑΦΗΣΗ – COMICS - ZΩΓΡΑΦΙΚΗ**

Κυριακή 18 Δεκεμβρίου |16.00π.μ. |ΓΙΘ Αίθουσα 19

O αναγνωρισμένος δημιουργός **Βασίλης Γκογκτζιλάς** παρουσιάζει τις τεχνικές που ανέπτυξε κατά την πορεία της εικοσαετούς ενασχόλησης του με τον χώρο του σχεδίου και της διαφήμισης.

**Παρουσίαση:** **Αtelier Absurdia**

**ΣΧΕΔΙΑΖΟΝΤΑΣ MANGA / ΜΕΡΟΣ Β΄ - ΤΕΧΝΙΚΕΣ ΣΧΕΔΙΑΣΜΟΥ MANGA**

Κυριακή 18 Δεκεμβρίου |17.30π.μ. |ΓΙΘ Αίθουσα 19

Οι συμμετέχοντες θα γνωρίσουν τα εργαλεία ενός **mangaka** και θα μάθουν για τις σχεδιαστικές δυσκολίες που προκύπτουν από την εφαρμογή των προχωρημένων τεχνικών manga.

**Παρουσίαση:** **Αλέξανδρος Παπαγιάγκου** (σκιτσογράφος, αρθογράφος)

**ΣΧΕΔΙΑΖΟΝΤΑΣ ΚΟΜΙΚΣ**

Κυριακή 18 Δεκεμβρίου |18.00π.μ. |ΓΙΘ Αίθουσα 22

Ο εικαστικός και δημιουργός **Βαγγέλης Ματζίρης** συζητάει για τις βασικές αρχές και γνώσεις που απαιτεί η ενασχόληση με την δημιουργία των κόμικς.

**Παρουσίαση:** Εργαστήριο Ελευθέρων Σπουδών **Comink**

**Η ΤΕΧΝΗ ΤΟΥ COMIC STRIP**

Κυριακή 18 Δεκεμβρίου |19.00π.μ. |ΓΙΘ Αίθουσα Nehama

Οι δύο προσκεκλημένοι δημιουργοί της φετινής διοργάνωσης, συζητούν και παρουσιάζουν τη διαδικασία και τις τεχνικές που ακολουθούν κατά την δημιουργική τους συνεργασία.

**Παρουσίαση: Νigel Parkinson-Nika Nartova**

 ΜΕΣΑΙΩΝΙΚΗ ΟΠΛΟΤΕΧΝΙΚΗ: ΑΠΟ ΤΗ ΘΕΩΡΙΑ ΣΤΗΝ ΠΡΑΞΗ / ΔΥΟ ΟΠΛΑ ΤΟΥ ΒΥΖΑΝΤΙΟΥ

Κυριακή 18 Δεκεμβρίου | 20.00μ.μ.| ΓΙΘ Αίθουσα Nehama

***Αλυσιδωτός Θώρακας*** • Ο **Νίκος Κουζίνης** (ερασιτέχνης ερευνητής) παρουσιάζει τα στοιχεία για την τεχνολογία κατασκευής θωράκων στην Μεσαιωνική Ρωμαϊκή Αυτοκρατορία και το πως έγινε δυνατή η ανακατασκευή του εκθέματος που παρουσιάζεται στα πλαίσια της διοργάνωσης.

***Υγρό Πυρ*** • Ένα ελληνικό υπερόπλο και ένα καλά κρυμμένο μυστικό.

**Συντονιστής:** **Σωτήρης Χριστοδούλου** (πρόεδρος του Ε.Σ.Φ.Ι.Π.Σ., στρατιωτικός ιατρός Ε.Α.)

|  |  |
| --- | --- |
|  | Δευτέρα 19 Δεκεμβρίου |
|  |

Σεμιναριο δημιουργικησ γραφησ / ΑΘΑΝΑΣΙΟΣ ΒΑΣΙΛΑΚΗΣ

Δευτέρα 19 Δεκεμβρίου | 18.30 μ.μ.| ΓΙΘ Αίθουσα Nehama

Ο συγγραφέας και εκδότης **Αθανάσιος Βασιλάκης** (εκδόσεις **Τime Traveller**) παρουσιάζει, μέσα από την εμπειρία του, ένα συνοπτικό οδηγό δημιουργικής γραφής, που θα βοηθήσει τους ενδιαφερόμενους να ξεκινήσουν την προσπάθεια της δημιουργικής συγγραφής, συνδυάζοντας τις παραδοσιακές φόρμες με την φαντασία.

**Συντονιστής:** **Νίκος Δαλαμπύρας** (εκδότης, ραδιοφωνικός παραγωγός)

Η ΤΕΧΝΗ ΤΟΥ ΑΝΙΜΑΤΙΟΝ / από την παραδοσιακη στη συγχρονη

Δευτέρα 19 Δεκεμβρίου | 19.30 μ.μ.| ΓΙΘ Αίθουσα Nehama

Οι δημιουργοί animation **Γιάννης Τεξής** (stop motion), **Χρήστος Παπανδρεόπουλος** (2D) και η **Δάφνη Δομπράκη** (video artist ) παρουσιάζουν τις βασικές αρχές της κάθε τεχνικής καθώς και τα εργαλεία, τις δυσκολίες αλλά και τις επαγγελματικές προοπτικές των αντίστοιχων σπουδών.

**Συντονιστής:** **Δημήτρης Σαββαΐδης** (εκδότης, σεναριογράφος)

 Αναλυτική περιγραφή και πρόγραμμα των εργαστηρίων, όπως και οι φόρμες για τις αιτήσεις συμμετοχών στα εργαστήρια αυτά, θα βρίσκονται αναρτημένα στον ιστότοπο της διοργάνωσης:

 **www.comic-n-play.gr**

Τα σχολεία θα ενημερωθούν με ξεχωριστό έγγραφο για τα εργαστήρια και το περιεχόμενό τους, όπως και για τις δηλώσεις συμμετοχής. Τα εργαστήρια αυτά θα λειτουργήσουν μόνο για τα σχολεία από την Δευτέρα 12 Δεκεμβρίου έως και την Τρίτη 20 Δεκεμβρίου, σε δύο πρωινές και δύο απογευματινές βάρδιες.

Επιμελούνται οι: **Σοφία Σπυρλιάδου** (σκιτσογράφος), **Σταυρούλα Ανθηροπούλου** (σκιτσογράφος), **Νίκος Π. Δαλαμπύρας** (ραδιοφωνικός παραγωγός, εκδότης) , **Σωτήριος Χριστοδούλου** (στρατιωτικός ιατρός Ε.Α.) και **Σάββας Πετρίδης** (μεταπτυχιακός φοιτητής τμήματος Ιστορίας-Αρχαιολογίας).

|  |
| --- |
| ΕΠΙΤΡΑΠΕΖΙΑ ΠΑΙΧΝΙΔΙΑ - ΔΙΑΓΩΝΙΣΜΟΙ |

 ΠΕΜΠΤΗ 15 ΕΩΣ ΚΥΡΙΑΚΗ 18 | ΓΙΘ Αίθουσα Αλλατίνι-Ντασώ

 **ΠΑΙΧΝΙΔΙ ΕΠΙΔΕΙΞΗΣ ΜΕ ΜΙΝΙΑΤΟΥΡΕΣ** από τον Ε.Σ.Φ.Ι.Π.Σ.: «Η άλωση της Θεσσαλονίκης από τους Σαρακηνούς-904μ.Χ.».

 Για την προετοιμασία της μακέτας συνεργάστηκαν οι **Σάκης Θεοδώρου, Δημήτριος Γκαγκάνης, Νικόλαος Π. Δαλαμπύρας** και **Sergo Badoian** (μέλη και φίλοι του συλλόγου **Ε.Σ.Φ.Ι.Π.Σ.).**

 Σάββατο 17 Δεκεμβρίου & Κυριακή 18 Δεκεμβρίου | 17.00μ.μ.- 21.00μ.μ. | Γκαλερί Αλλατίνι-Ντασώ

 **ΤΟΥΡΝΟΥΑ WARGAMES** με μινιατούρες με το σύστημα κανόνων **De Bellis Antiquitatis** (D.B.A.) εμπνευσμένο από την τηλεοπτική ιστορική/δραματική σειρά **Vikings**. To έπαθλο για τον νικητή θα είναι ένα συλλεκτικό αγαλματίδιο 3d printing, προσφορά των επιχειρήσεων **Eidolon 3D** και **G code**.

 Κυριακή 18 Δεκεμβρίου | 19.30μ.μ. |ΓΙΘ Αίθουσα Ping Pong

 **LIVE ACTION ROLE PLAYING GAME** από την ομάδα **Requiem for Greece.**

Συμμετοχικά παιχνίδια ρόλων θα διοργανώνονται όλο το Σαββατοκύριακο 17-18 Δεκεμβρίου από την **Gamecraft** και την ομάδα παιχνιδιών φαντασίας **Dragon Tale** καθώς και παρτίδες επιτραπέζιων παιχνιδιών από το κατάστημα **Blitz.**

Tέλος, οι επισκέπτες που θα επισκεφθούν τον χώρο της εκθέσεως φορώντας τις δικές τους στολές **cosplay**, θα έχουν την ευκαιρία να διαγωνιστούν και να διεκδικήσουν μία από τις τρείς δωροεπιταγές comics, προσφοράς των πολυκαταστημάτων **Public.**

|  |  |
| --- | --- |
|  | Γ΄ ΜέροςΑλλΕΣ ΔΡΑΣεΙς |
|  |

|  |  |
| --- | --- |
|  | Παρασκευή 17 Δεκεμβρίου |
|  |

ΕΓΚΑΙΝΙΑ ΕΚΘΕΣΗΣ POLAROIDS – ΣΤΑΥΡΟΣ ΚΙΟΥΤΣΙΟΥΚΗΣ

Παρασκευή 17 Δεκεμβρίου | 22.00 μ.μ. | Wonderwall – The Roof ‘n’ Roll Hall (Αιγύπτου 16α, Λαδάδικα)

Ο σκιτσογράφος **Σταύρος Κιουτσιούκης** παρουσιάζει 20 πρωτότυπα έργα του, εμπνευσμένα από την ερωτική σχέση ενός ζευγαριού και με αισθητική που παραπέμπει σε φωτογραφικά στιγμιότυπα polaroids. Η έκθεση θα διαρκέσει μέχρι και την Πέμπτη 22 Δεκεμβρίου.

|  |  |
| --- | --- |
|  | Δευτέρα 19 Δεκεμβρίου |
|  |

ΠΡΟΒΟΛΗ ΤαινιΩΝ κινουμενων σχεδιων μικρου μηκουσ

Δευτέρα 19 Δεκεμβρίου | 21.00 μ.μ. | ΓΙΘ Αίθουσα Nehama

Ο Δημήτρης Σαβαϊδηςθα παρουσιάσει τις **βραβευμένες ταινίες του THESSALONIKI ANIMATION FESTIVAL** **(T.A.F.)**. Μαζί του, σχολιάζουν οι δημιουργοί κινουμένων σχεδίων **Δάφνη Δομπράκη, Γιάννης Τεξής** και **Xρήστος Παπανδρεόπουλος**.

|  |  |
| --- | --- |
|  | 15 - 19 Δεκεμβρίου |
|  |

Μουσικές βραδιές χαλάρωσης και ευκαιρίας για γνωριμία μεταξύ των φιλοξενούμενων δημιουργών, αλλά και των επιχειρηματιών, συλλόγων και επισκεπτών της φετινής διοργάνωσης «**ΑΣΤΕΙΑ ΠΡΑΓΜΑΤΑ»**, με αφορμή τα **15 χρόνια της διοργάνωσης**, θα προσφέρουν τα καφέ-μπαρ:

**Πέμπτη 15 Δεκεμβρίου**

**U Flekú Garden Βrew Πub** / Πλ. Μοριχόβου, Λαδάδικα

**Παρασκευή 16 Δεκεμβρίου**

**Wonderwall-The Roof ’n’ Roll Hall** /Αιγύπτου 16Α, Λαδάδικα

**Σάββατο 17 Δεκεμβρίου**

**Εightball Club** /Πίνδου 1, Λαδάδικα

**Κυριακή 18 Δεκεμβρίου**

**Οtto Dix Βeer Bar Restaurant** /Λεωφ. Βασιλέως Γεωργίου 44

**Δευτέρα 19 Δεκεμβρίου**

**Bolivar** /Πλ. Ναβαρίνου 3

|  |  |
| --- | --- |
|  | Tρίτη 20 Δεκεμβρίου |
|  |

ΑΠΟΧΑΙΡΕΤΙΣΤΗΡΙΟ PARTY!

Τρίτη 20 Δεκεμβρίου | 20.00 μ.μ. | ΓΙΘ Γκαλερί Αλλατίνι-Ντασώ

Η φετινή διοργάνωση θα κλείσει πανηγυρικά με χριστουγεννιάτικο **αποχαιρετιστήριο party** με δωρεάν είσοδο και με ξεκαρδιστικό stand up comedy show από την ομάδα του **Μαιευτηρίου**, μουσικές επιλογές από τον d.j. **Echo Adventures**-**Jacek Maniakowski,** ειδικά για την περίσταση χριστουγεννιάτικα γευστικά cocκtails από την bartender **Ilona** και κληρώσεις πολυάριθμων δώρων. Όλα αυτά την **Tρίτη 20 Δεκεμβρίου,** στις 20.00 μ.μ., στην Γκαλερί Αλλατίνι-Ντασώ του Γαλλικού Ινστιτούτου Θεσσαλονίκης.

Mεγάλοι δωροθέτες της φετινής εκδήλωσης είναι η αλυσίδα πολυκαταστημάτων τεχνολογίας, πολιτισμού και ψυχαγωγιας **Public,** η επιχείρηση εισαγωγής και εμπορίας παιχνιδιών **AS Company,** η αλυσίδα εστιατορίων **Τ.G.I. Friday’s** και το κατάστημα παιχνιδιών, δώρων και ειδών βρεφανάπτυξης **Fantom Toys** (Αριστοτέλους 16)**,** ενώ στις κληρώσεις δώρων της φετινής διοργάνωσης θα συμμετέχουν και οι εκδόσεις **Jemma Press, Time Traveller** καθώς και τα καταστήματα**, Teensey, Ε-Fantasy, Πάρε-Δώσε, Αnime House, Deadlock, Naya-Piu,** το βιβλιοπωλείο **Άγνωστη Καντάθ** και το εστιατόριο **Habanera-Cocktail Bar Restaurant.**

|  |  |
| --- | --- |
|  | Πληροφοριες & χορηγοι |
|  |

Περισσότερες πληροφορίες σχετικά με τους συνδιοργανωτές της εκδήλωσης θα βρείτε στους παρακάτω ιστότοπους:

**Γαλλικό Ινστιτούτο Θεσσαλονίκης**: http://www.ift.gr/index.php/el/

**Εργαστήριο Ελευθέρων Σπουδών** **Comink**: <http://www.comink.gr/>

**Eκδόσεις Ένατη Διάσταση**: <http://enatidiastasi.blogspot.gr/>

**Ελληνικός Σύλλογος Επιτραπέζιων Παιχνιδιών Στρατηγικής**: [www.esfips.com](http://www.esfips.com/)

**Ι.Ε.Κ. ΔΕΛΤΑ**: http://www.delta-iek.gr/

Για άλλη μία φορά, επίσημος χορηγός επικοινωνίας θα είναι ο ραδιοφωνικός σταθμός **FM** **1055 ROCK** (FM 105,5 ) της Θεσσαλονίκης.

Επίσης, χορηγοί επικοινωνίας της εκδήλωσης είναι οι ραδιοφωνικοί σταθμοί **FM 102**, **9.58 FM** και **FM 100**, οι τηλεοπτικοί σταθμοί **ΤV 100** και **ΕΡΤ 3**, τα περιοδικά **Biscotto**, καθώς και το διαδικτυακό κανάλιτων **GRamers.**

<http://www.1055rock.gr/>

<http://www.biscotto.gr/home/index.html>

<http://webtv.ert.gr/>

<http://www.fm100.gr/>

<http://youtube.com/gramerschan>

**ΑΝΑΛΥΤΙΚΟ ΠΡΟΓΡΑΜΜΑ ΤΩΝ ΦΕΤΙΝΩΝ ΕΚΔΗΛΩΣΕΩΝ
ΘΑ ΒΡΕΙΤΕ ΣΤΟΝ ΙΣΤΟΤΟΠΟ ΤΗΣ ΔΙΟΡΓΑΝΩΣΗΣ ΑΛΛΑ ΚΑΙ ΣΤΗΝ ΣΕΛΙΔΑ ΤΗΣ ΕΚΔΗΛΩΣΗΣ ΜΕΣΩ FACEBOOK :** **https://www.facebook.com/events/1810901799132774/**

[**www.comic-n-play.gr**](http://www.comic-n-play.gr)

|  |
| --- |
| **ΠΛΗΡΟΦΟΡΙΕΣ:** |
| **Εγκαίνια Έκθεσης****Πέμπτη 15 Δεκεμβρίου 2016, ώρα 20.00 μ.μ.** |
| **Ωράριο λειτουργίας** **10.00 π.μ. - 22.00 μ.μ.** |
| **Η ΕΙΣΟΔΟΣ ΓΙΑ ΤΟ ΚΟΙΝΟ ΕΙΝΑΙ ΕΛΕΥΘΕΡΗ** |

**Με την ευγενική υποστήριξη των:**





 

****  

 

   



   